גסטה דנורום

גסטה דנורום (בלטינית: Gesta Danorum, "מעשי הדנים") היא כרוניקה בת 16 חלקים מאת המלומד הדני סקסו גרמטיקוס שנתחברה בתחילת המאה ה-13. זהו המקור החשוב ביותר להכרת מסורותיה ותולדותיה הקדומות של דנמרק.

את החיבור הזמין הארכיבישוף אבסלון מלונד (Absalon), והוא נכתב בלטינית. סקסו עסק בו בארבעה נושאים, אשר לכל אחד מהם הקדיש ארבעה חלקים: הנושא הראשון מוקדש לתיאורם של הדנים ולתולדות ארצו מן הימים האגדתיים עד הולדת ישו. הנושא השני דן בהתנצרות. הנושא השלישי סוקר את תולדותיה של דנמרק עד להתעצמותה של העיר לונד כמטרופולין. הנושא הרביעי מתאר את המשך האירועים ההיסטוריים עד שנת 1187. חלקים 1-9 מכילים סיפורים מיתיים ואגדות לרוב, ובהם המקור לסיפורו של המלט, שהגיע לידי שייקספיר, כפי הנראה באמצעותם של המלקט הצרפתי פרנסואה דה בלפורה ושל המחזאי האנגלי תומאס קיד. ערכם של ספרים 14-16 הוא בשפע העובדות ההיסטוריות מתקופתו של סקסו ומזמנים שקדמו לו.

קישורים חיצוניים

סקסו גרמטיקוס בפרויקט גוטנברג 
סקסו גרמטיקוס, ההיסטוריה הדנית, כרכים 1-4, בפרויקט גוטנברג 
"גסטה דנורום", באתר הספרייה הדנית המלכותית (לטינית)
"גסטה דנורום" - אנגלית לצד לטינית

ערכים שבהם תבנית בריטניקה אינה מתאימה
מיתולוגיה נורדית
כרוניקות
ספרי המאה ה-12
המלט